Publication: Magyar Közlöny
Issue: MK-2000-66 (Year: 2000, Number: 66)
Era: 1990-2004
Section: a 29/1997. (IV. 30.) FM rendelethez]
Paragraph Index: 183

12. Az erdészeti magánút használatbavételi engedélyét a forgalom részére való megnyitás tervezett időpontját legalább tizenöt nappal megelőzően köteles az építtető kérni. 12.1. Az erdészeti engedélyező hatóság a használatbavételi engedély kiadása előtt helyszíni ellenőrzést tart. Az ellenőrzés célja annak megállapítása, hogy az út az építési engedélynek megfelelően épült-e és kielégíti-e a használatbavételhez szükséges követelményeket. A helyszíni ellenőrzést lehetőleg a műszaki átadás-átvétellel egyidejűleg kell megtartani. 2000/66. szám 12.2. A helyszíni ellenőrzésről jegyzőkönyvet kell készíteni, melynek tartalmaznia kell az esetleges hiányosságokat és az azok megszűntetésére tett előírásokat. A használatbavételi engedély egyes hibák vagy hiányosságok esetén is megadható, ha azok a forgalom biztonságát nem veszélyeztetik. Ilyen esetben a határozatban a hibák és hiányosságok megszüntetésére megfelelő határidőt kell előírni. 12.3. Ha az építtető a határozatban megjelölt kötelezettséget az előírt határidőben nem teljesíti, az engedélyező hatóság a használatbavételi engedélyt visszavonhatja vagy a kötelezettség teljesítésének végrehajtását rendelheti el. A használatbavételi engedély az út meghatározott szakaszára is megadható, ha azon a forgalom biztonságosan lebonyolítható.

Source: https://magyarkozlony.hu/hivatalos-lapok/6ad7213585c824fd46de69a8e8c596386f92b558/dokumentumok/1870b323a25816858266d09821d7342a184db745/letoltes